ซื้ตี้คอนโดฯยังฮอตเดือินพ.ย.เปิด7พันหน่วย
&nbsp;&nbsp;&nbsp;นายโสภณ พรโชคชัย ประธานกรรมการบริหาร ศูนย์ข้อมูลวิจัยและประเมินค่าอสังหาริมทรัพย์ไทย&nbsp;&nbsp;บริษัท เอเจนซี่ ฟอร์ เรียลเอสเตท แอฟแฟร์ส กล่าวว่า ในเดือนพฤศจิกายน 2552 มีโครงการอสังหาริมทรัพย์ที่เปิดตัวใหม่จำนวนรวมทั้งสิ้น 9,446 หน่วย จากทั้งหมด 22 โครงการ ถือว่ามากที่สุดในรอบ 11 เดือนของปีนี้ โดยมีมีมูลค่าโครงการรวม 21,904 ล้านบาท
16 ธ.ค. 2552

นายโสภณ พรโชคชัย ประธานกรรมการบริหาร ศูนย์ข้อมูลวิจัยและประเมินค่าอสังหาริมทรัพย์ไทย  บริษัท เอเจนซี่ ฟอร์ เรียลเอสเตท แอฟแฟร์ส กล่าวว่า ในเดือนพฤศจิกายน 2552 มีโครงการอสังหาริมทรัพย์ที่เปิดตัวใหม่จำนวนรวมทั้งสิ้น 9,446 หน่วย จากทั้งหมด 22 โครงการ ถือว่ามากที่สุดในรอบ 11 เดือนของปีนี้ โดยมีมีมูลค่าโครงการรวม 21,904 ล้านบาท



ตลาดคอนโดในเมืองยังแรงต่อเนื่อง
   โครงการที่เปิดตัวมากที่สุดคือ อาคารชุด มีจำนวน 7,784 หน่วย (82.4%) รองลงมาคือ บ้านเดี่ยวมีจำนวน 1,099 หน่วย (11.6%) ส่วนอันดับ 3 คือทาวน์เฮ้าส์ มีจำนวน 505 หน่วย (5.3%) ของจำนว
นหน่วยขายที่เปิดขายใหม่ทั้งหมด อาคารชุดที่เปิดขายส่วนใหญ่จะตั้งอยู่บริเวณเขตเมืองชั้นใน และชั้นกลาง ที่ใกล้สถานีรถไฟฟ้า หรือตามแนวรถไฟฟ้า 
   โครงการที่เปิดขายในเดือนนี้ยังคงเป็นกลุ่มที่อยู่อาศัยระดับราคาปานกลางคือ ราคา 1-2 ล้านบาท มีจำนวน 5,981 หน่วย (63.3%) และที่ระดับราคา 2-3 ล้านบาท มีจำนวน 1,183 หน่วย (12.5%) ของจำนวนหน่วยที่เปิดขายทั้งหมด หากรวมหน่วยขายของทั้ง 2 กลุ่มนี้จะมีจำนวนมากถึง 7,164 หน่วย (75.8%) หรือประมาณ 3 ใน 4 ของจำนวนที่เปิดขายทั้งหมดในเดือน 
   ส่วนผู้ประกอบการที่เปิดตัวโครงการใหม่เป็นบริษัทมหาชนจำนวน 8 บริษัท คือ บริษัท พฤกษา เรียลเอสเตท จำกัด (มหาชน) และ บริษัท เอสซี แอสเสท คอร์ปอเรชั่น จำกัด (มหาชน) จำนวน 3 โครงการ บริษัท ศุภาลัย จำกัด (มหาชน) และ บริษัท แอล.พี.เอ็น ดีเวลลอปเม้นท์ จำนวน 2 โครงการ บริษัท แลนด์ แอนด์ เฮ้าส์ จำกัด (มหาชน) บริษัท แสนสิริ จำกัด (มหาชน) บริษัท มั่นคงเคหะการ จำกัด (มหาชน) และ บริษัท เอเซี่ยน พร็อพเพอร์ตี้ ดีเวลลอปเม้นท์ จำกัด (มหาชน) บริษัทละ 1 โครงการ ที่เหลือเป็นบริษัททั่วไปอีกจำนวนหนึ่ง    คาดว่าในปี 2553 โดยเฉพาะช่วงต้นปีก็ยังจะมีการขยายตัวของโครงการต่าง ๆ พอสมควร เนื่องจากเป็นฤดูการเปิดตัวโครงการ ซึ่งคาบเกี่ยวระหว่างช่วงไตรมาสที่ 4 ของปีนี้ และไตรมาสที่ 1 ของปีหน้า วิกฤติโลกอาจไม่มีผลกระทบต่อการพัฒนาโครงการอสังหาริมทรัพย์ของไทยมากนัก เนื่องจากมีการปรับตัวที่ดีมาแต่แรก และเป็นการพัฒนาที่อยู่อาศัยซึ่งเป็นหนึ่งในปัจจัยสี่เป็นหลัก